ΓΡΑΠΤΗ ΕΡΩΤΗΣΗ E-1021/00

υποβολή: Dirk Sterckx (ELDR) προς την Επιτροπή

(4 Απριλίου 2000)

Θέμα: Παραβίαση της κοινοτικής νομοθεσίας εκ μέρους των γερμανικών και βελγικών ομοσπονδιών τριποδισμού

1. Μπορεί η γερμανική ομοσπονδία τριποδισμού (HVT) να διαγράφει από το γερμανικό γενεαλογικό βιβλίο καθαρόαιμων ζώων, άλογα προοριζόμενα για αγώνες τριποδισμού που έχουν εγγραφεί κανονικά σάυτό, λόγωπέρβασης κατά ένα μήνα της προθεσμίας που προβλέπεται για εξαγωγή εντός της ΕΕ;

2. Μπορούν οι γερμανικές και βελγικές ομοσπονδίες τριποδισμού να απαιτούν από τα μέλη τους την καταβολή τελών για την προσωρινή ή μόνιμη εξαγωγή ή εισαγωγή αλόγων για αγώνες τριποδισμού εντός της ΕΕ;

3. Μπορεί η γερμανική ομοσπονδία τριποδισμού(HVT), όταν εισάγονται στη Γερμανία φοράδες αναπαραγωγής με πουλάρι για να λάβουν τη γερμανική ιθαγένεια, να απαγορεύει στη συνέχεια την οριστική εξαγωγή τους σε άλλο κράτος μέλος της ΕΕ;

4. Μπορεί η γερμανική ομοσπονδία τριποδισμού ναποχρεώνει τους ιδιοκτήτες αλόγων από άλλο κράτος μέλος της ΕΕ να δεσμεύουν τα γερμανικής ιθαγένειας άλογα στη Γερμανία επί εξάμηνο;

5. Μπορεί η η γερμανική ομοσπονδία τριποδισμού να διαγράφει άλογα για αγώνες τριποδισμού από το γερμανικό γενεαλογικό βιβλίο καθαρόαιμων ζώων και να τα αποκλείει από τους αγώνες, επειδή δενπεβλήθη αίτηση για έγγραφο εξαγωγής ή λόγωπέρβασης της προθεσμίας που προβλέπεται για εξαγωγή εντός της ΕΕ;

Απάντηση του κ. Byrne εξ ονόματος της Επιτροπής

(16 Μαΐου 2000)

Η Επιτροπή δεν γνωρίζει τα προβλήματα τα οποία θίγει ο κ. βουλευτής και επομένως ήδη διερευνά το θέμα με τις ενλόγω αρχές. Η αρμόδια αρχή ενός κράτους μέλους ήδη πληροφόρησε επίσημα την Επιτροπή ότι είχε ζητήσει τα σχετικά έγγραφα από την εν λόγω οργάνωση. Η Επιτροπή θα απαντήσει απευθείας στον κ. βουλευτή σχετικά με τα ευρήματα αυτά.

Η κοινοτική νομοθεσία που αφορά τα ιπποειδή καλύπτει πολλές πλευρές. Η οδηγία 90/426/ΕΟΚ του Συμβουλίου της 26ης Ιουνίου 1990(1) θέτει τους όρουςγειονομικού ελέγχου που διέπουν τη διακίνηση και τις εισαγωγές ιπποειδών και το κτηνιατρικό πιστοποιητικό που χρησιμοποιείται σε συνδυασμό με το διαβατήριο παρατίθεται στο παράρτημα Β της οδηγίας. Με εξαίρεση τις περιπτώσεις που τα κράτη μέλη εφαρμόζουν τις διατάξεις του άρθρου 6 της οδηγίας, κάθε φορά που το ζώο προορίζεται να μεταφερθεί σε άλλο κράτος μέλος ανεξαρτήτως αν αυτή η εξαγωγή είναι μόνιμη ή προσωρινή, επίσημος κτηνίατρος του κράτους μέλους αποστολής πρέπει να συμπληρώνειγειονομικό πιστοποιητικό. Το πιστοποιητικό αυτό ισχύει για δέκα μέρες και είναι δυνατόν να χρησιμοποιηθεί για τη διέλευση των συνόρων περισσότερες από μία φορές μέσα στην περίοδο αυτή.

Οι όροι ζωοτεχνικού και γενεαλογικού χαρακτήρα που διέπουν το ενδοκοινοτικό εμπόριο ιπποειδών καθιερώνονται από την οδηγία 90/427/ΕΟΚ του Συμβουλίου της 26ης Ιουνίου 1990. Βάσει της οδηγίας αυτής, η απόφαση 92/353/ΕΟΚ της Επιτροπής της 11ης Ιουνίου 1992 καθορίζει τα κριτήρια για την αναγνώριση των οργανώσεων και ενώσεων που τηρούν ή συντάσσουν γενεαλογικά βιβλία για τα καταχωρημένα ιπποειδή(2). Σύμφωνα με την απόφαση αυτή, η έγκριση των οργανώσεων και των ενώσεων αυτών εμπίπτει στην αρμοδιότητα των κρατών μελών ιδίως προς αποφυγή διακρίσεων ως προς τους κτηνοτρόφους. Η απόφαση 96/78/ΕΚ(3) της Επιτροπής της 10ης Ιανουαρίου θεσπίζει τα κριτήρια για την εγγραφή και την καταχώρηση σε γενεαλογικά βιβλία ιπποειδών τα οποία προορίζονται για αναπαραγωγή.

Η οδηγία 90/428/ΕΟΚ του Συμβουλίου της 26ης Ιουνίου 1990 σχετικά με το εμπόριο ιπποειδών που προορίζονται για αγώνες θεσπίζει επίσης τους όρους συμμετοχής στους αγώνες αυτούς.

(1) ΕΕ L 224 της 18.8.1990.

(2) ΕΕ L 192 της 11.7.1992.

(3) ΕΕ L 19 της 25.1.1996.